SKRIFTLIG FORESPOERGSEL E-1036/98 af Fernando Fernández Martín (PPE) til Kommissionen (6. april 1998)

Om: Menneskerettigheder og demokrati

Der er afsat 19 mio ecu til budgetpost B7-7020, der har til formaal at styrke menneskerettigheder og demokrati i udviklingslandene. Det drejer sig om aktioner, der er knyttet til udoevelse af offentlig myndighed (stoette til nyvalgte nationale parlamenter, styrkelse af den doemmende magts uafhaengighed, gennemsigtighed i forvaltningen af de offentlige finanser m.m.) og til konsolidering af civilsamfundet (bevidstgoerelse om og undervisning i menneskerettigheder, stoette til uafhaengige kommunikationsmidler osv.).

Hvilke aktioner er blevet finansieret ad denne vej? Giver Kommissionens opfoelgning af disse foranstaltninger mulighed for at oplyse noget om deres virkninger paa lang sigt?

Svar afgivet paa Kommissionens vegne af João de Deus Pinheiro (29. april 1998)

For 1997 er der paa budgetpost B7-7020 »Menneskerettigheder og demokrati« afsat en bevilling paa 17 mio. ECU. I loebet af aaret blev der over denne post finansieret 56 aktioner i AVS-staterne og i Asien. Heraf var 22 rettet mod at styrke udoevelsen af offentlig myndighed, og de tegnede sig for 51% af det samlede budget. Resten af budgettet blev anvendt til at befaeste civilsamfundet.

En komplet liste over aktioner, der er finansieret over alle budgetposter i afsnit B7-7020 (det europaeiske initiativ vedroerende demokrati og menneskerettigheder) er bilagt aarsrapporten om gennemfoerelsen af Raadets og medlemsstaternes resolution om menneskerettigheder, demokrati og udvikling, som blev vedtaget den 28. november 1991.

Kommissionen er paa grundlag af gennemfoerelsesrapporter fra de organisationer, som staar for gennemfoerelsen af de foranstaltninger, der finansieres via budgetposten, i stand til at foere tilsyn med, hvordan foranstaltningerne gennemfoeres, hvilke resultater de giver, og dermed hvilke virkninger de har paa kort og mellemlang sigt. Dette tilsyn udvides og suppleres paa basis af oplysninger og kommentarer fra Kommissionens delegationer i de lande, hvor foranstaltningerne finder sted. Endelig er der planlagt ad hoc-evalueringer af politisk foelsomme foranstaltninger, der er forbundet med store udgifter.

Kommissionen er paa basis af fact finding-missioner i faerd med gradvis at fastlaegge samarbejdsstrategier paa mellemlang og lang sigt pr. land. I denne sammenhaeng soeger man ikke blot at indkredse prioriteterne paa omraadet menneskerettigheder men ogsaa finansieringskilder (budgetposter, nationalt vejledende program, counterpartmidler, vejledende beloeb) og organisationer til at varetage det praktiske arbejde.

I Rwanda blev efter de tragiske begivenheder i april 1994 en styrkelse af retssystemet valgt som prioriteret sektor for samarbejdet. Siden 1994 er der via budgetposten finansieret foranstaltninger i denne sektor med stoette fra specialiserede ikke-statslige organisationer (Réseau des citoyens, Avocats sans frontières, Pénal réformé international) til fordel for Rwandas internationale krigsforbryderdomstol og det rwandiske justitsministerium med et beloeb paa 7,5 mio. ECU. Side om side hermed er der - i koordination med disse foranstaltninger - via rehabiliteringsprogrammet godkendt et projekt for rehabilitering af retssystemets infrastrukturer til et beloeb paa 7 mio. ECU.

Med en strategi for samarbejde for hvert land sammen med en effektiv koordination og komplementaritet i de disponible finansieringsmidler kan de foranstaltninger, der finansieres af Kommissionen, goeres mere effektive og levedygtige.